Már ezután két szeretőt tartok
Már ezután két szeretőt tartok,
Mert ha egy van, elhagyatott vagyok,
Kettő közül az egyik ha elhágy,
A másiknál készen a vetett ágy.

Két szeretőt soha sem tartanék,
Mert az egyik mindig haragudnék,
Ha egyikkel kedvemre mulatnék,
A másik meg azért haragudnék.

Zsivány ment a zsidó konyhájába,
Ellopta a krumplit vacsorára,
Gondolkodik a zsidó magába,
Ah váj, ah váj! mi lesz vacsorára.

Piczin csizmám, jaj be nagyon tiszta,
Nem szólok én a leánynak vissza,
Megveti már az én bús szivemet,
Elvette ifju legénységemet.

Általmentem a hidon keresztül,
Elvesztettem sarkantyum pengőstül,
Majd feladja az a piros rózsa,
Ki ajkamat gyakran megcsókolta.
Népköltészet